ກອງປະຊຸມໂຕະມົນອາຊີ - ປາຊີຝີກ ກ່ຽວກັບ ປະຊາຄົມອາຊຽນ ແລະ ຄວາມປອດໄພຢູ່ທະເລຕາເວັນອອກ
05 ມິຖຸນາ 2014 - 13:31:07
ກອງປະຊຸມໂຕະມົນອາຊີ - ປາຊີຝີກ ກ່ຽວກັບປະຊາຄົມອາຊຽນ
(ພາບ: TTXVN)
(vovworld) – ໃນວາລະປະຊຸມໃນວັນທີ 04/06, ຢູ່ມາເລເຊຍ ກ່ຽວກັບການແກ້ໄຂບັນດາສິ່ງທ້າທາຍດ້ານຄວາມສະຫງົບປອດໄພລວມຢູ່ທະເລຕາເວັນອອກ, ບັນດານັກປາຖະກະຖາໄດ້ເຕື້ອງເຖິງບັນຫາສ້າງກົນໄກບົນທະເລ ເພື່ອຊຸກຍູ້ບັນດາຄວາມມານະພະຍາຍາມສົມທົບກັນໃນການແກ້ໄຂສະພາບອາດຊະຍາກຳຂ້າມຊາດຄື ຈົນສະລັກ, ການຄ້າມະນຸດ, ຄ້າເຖື່ອນ, ບັນດາໄພນາບຂູ່ເຖິງສະພາບແວດລ້ອມບົນທະເລ… ບັນດາກົນໄກຮັບປະກັນຄວາມປອດໄພໃນການເດີນທະເລ, ການຮ່ວມມືຊອກຫາກູ້ໄພກູ້ຊີບໃນເຂດທະເລຕາເວັນອອກ ກໍ່ຄືບັນດາສິ່ງທ້າທາຍດ້ານຄວາມສະຫງົບປອດໄພບົນທະເລຕາເວັນອອກ ກໍ່ໄດ້ຮັບການເຕື້ອງເຖິງໃນການປະຊຸມ. ຕາມສາດສະດາຈານ Carl Thayer, ຜູ້ຊ່ຽວຊານກ່ຽວກັບທະເລຕາເວັນອອກ ຢູ່ສະຖາບັນປ້ອງກັນຊາດອົດສຕາລີ ແລ້ວ, ເພື່ອແກ້ໄຂບັນດາສິ່ງທ້າທາຍ ດ້ານຄວາມສະຫງົບປອດໄພບົນທະເລຕາເວັນອອກ , ບັນດາປະເທດອາຊຽນ ຄວນສ້າງຕັ້ງສະພາປ້ອງກັນຄວາມສະຫງົບ - ການເມືອງ ຢ່າງມີປະສິດທິຜົນ, ເພີ່ມທະວີບົດບາດຂອງເວທີປາໄສການເດີນທະເລອາຊຽນ ເປີດກວ້າງ ກວ່າອີກ, ຮັກສາປະສິດທິຜົນກອງປະຊຸມຜູ້ນຳບັນດາກຳລັງປົກປັກຮັກສາເຂດຝັ່ງທະເລ ແລະ ພັດທະນາການຮ່ວມມືຫຼາຍຝ່າຍຢ່າງແທດຈິງໂດຍໄວ ພ້ອມທັງພ້ອມກັບຈີນ ປະຕິບັດຖະແຫຼງການກ່ຽວກັບການປະພຶດຂອງຝ່າຍຕ່າງໆຢູ່ທະເລຕາເວັນອອກ (DOC)ແລະ ສ້າງມະມວນຂ້ໍກຳນົດການປະພຶດຂອງຝ່າຍຕ່າງໆຢູ່ທະເລຕາເວັນອອກ (COC).